PMIndiaData/PMIndiaSum huggingface dataset:
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ଫିଲିପିନ୍ସ ରାଷ୍ଟ୍ରପତି ମହାମହିମ ଫର୍ଡିନାଣ୍ଡ ମାର୍କୋସ ଜୁନିୟରଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଫିଲିପିନ୍ସ ରାଷ୍ଟ୍ରପତି ମହାମହିମ ଫର୍ଡିନାଣ୍ଡ ମାର୍କୋସ ଜୁନିୟରଙ୍କ ସହ ଫୋନ ଯୋଗେ କଥା ହୋଇଛନ୍ତି । ଫିଲିପିନ୍ସର ୧୭ତମ ରାଷ୍ଟ୍ରପତି ଭାବେ ନିର୍ବାଚିତ ହୋଇଥିବା ମହାମହିମ ମାର୍କୋସ ଜୁନିୟରଙ୍କୁ ପ୍ରଧାନମନ୍ତ୍ରୀ ଶୁଭେଚ୍ଛା ଜଣାଇଛନ୍ତି । ଉଭୟ ନେତା ଦ୍ୱିପାକ୍ଷିକ ସହଯୋଗ ଥିବା ବିଭିନ୍ନ କ୍ଷେତ୍ର ସମ୍ପର୍କରେ ସମୀକ୍ଷା କରିବା ସହ ବିଗତ ବର୍ଷଗୁଡିକରେ ଦୁଇ ଦେଶ ମଧ୍ୟରେ ବଢିଥିବା ସହଯୋଗକୁ ନେଇ ସନ୍ତୋଷ ବ୍ୟକ୍ତି କରିଛନ୍ତି । ଭାରତର ଆକ୍ଟ ଇଷ୍ଟ ନୀତି ଓ ଭାରତ-ପ୍ରଶାନ୍ତ ମହାସାଗରୀୟ ଦୃଷ୍ଟିକୋଣ ସମ୍ପର୍କରେ ଫିଲିପିନ୍ସର ଗୁରୁତ୍ୱପୂର୍ଣ୍ଣ ଭୂମିକା ସମ୍ପର୍କରେ ପ୍ରଧାନମନ୍ତ୍ରୀ ଦୋହରାଇବା ସହ ଦ୍ୱିପାକ୍ଷିକ ସମ୍ପର୍କକୁ ବିସ୍ତାରିତ କରିବାକୁ ଇଚ୍ଛାପ୍ରକାଶ କରିଛନ୍ତି । ଫିଲିପିନ୍ସ ବିକାଶ ପାଇଁ ଯୋଜନା ଓ ପ୍ରକଳ୍ପଗୁଡିକୁ ଭାରତର ପୂର୍ଣ୍ଣ ସମର୍ଥନ ମିଳିବ ବୋଲି ରାଷ୍ଟ୍ରପତି ମାର୍କୋସ ଜୁନିୟରଙ୍କୁ ପ୍ରଧାନମନ୍ତ୍ରୀ ପ୍ରତିଶ୍ରୁତି ଦେଇଛନ୍ତି ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ଇଣ୍ଡୋନେସିଆ ରାଷ୍ଟ୍ରପତି ଜୋକୋ ୱିଡୋଡୋଙ୍କ ମଧ୍ୟରେ ଟେଲିଫୋନ କଥାବାର୍ତ୍ତା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଟେଲିଫୋନ ଯୋଗେ ଇଣ୍ଡୋନେସିଆ ରାଷ୍ଟ୍ରପତି ମହାମହିମ ଜୋକୋ ୱିଡୋଡୋଙ୍କ ସହ କଥାବାର୍ତ୍ତା କରିଛନ୍ତି । ଇଣ୍ଡୋନେସିଆର ସୁଲାୱେସୀ ଅଂଚଳରେ ନିକଟରେ ସଂଘଟିତ ସୁନାମୀ ଏବଂ ଭୂମିକମ୍ପରେ ବହୁ ଧନଜୀବନ ନଷ୍ଟ ହୋଇଥିବାରୁ ନିଜେ ଏବଂ ଭାରତବାସୀଙ୍କ ତରଫରୁ ପ୍ରଧାନମନ୍ତ୍ରୀ ଗଭୀର ସମବେଦନା ଜଣାଇଥିଲେ । ଏହି ଭୟାବହ ପ୍ରାକୃତିକ ବିପର୍ଯ୍ୟୟ କାରଣରୁ ହୋଇଥିବା ବ୍ୟାପକ କ୍ଷୟକ୍ଷତି ଯୋଗୁ ଇଣ୍ଡୋନେସିଆର ଲୋକମାନେ ବଡ଼ ଆହ୍ୱାନର ସମ୍ମୁଖୀନ ହୋଇପାରିଥିବାରୁ ପ୍ରଧାନମନ୍ତ୍ରୀ ସେମାନଙ୍କ ସାହସ ଓ ଧୈର୍ଯ୍ୟଶକ୍ତିର ପ୍ରଶଂସା କରିଥିଲେ । ଅନ୍ତର୍ଜାତୀୟ ସହାୟତା ପାଇଁ ଇଣ୍ଡୋନେସିଆର ଆବେଦନର ଉତ୍ତରରେ ଇଣ୍ଡୋନେସିଆ ରାଷ୍ଟ୍ରପତିଙ୍କୁ ଯଥାସମ୍ଭବ ସହାୟତା ପାଇଁ ଭାରତର ବନ୍ଧୁ ତଥା ସାମୁଦ୍ରିକ ପଡ଼ୋଶୀ ରାଷ୍ଟ୍ରକୁ ପ୍ରଧାନମନ୍ତ୍ରୀ ପ୍ରସ୍ତାବ ଦେଇଥିଲେ । ସମବେଦନା ଏବଂ ସହାୟତା ପ୍ରସ୍ତାବ ପାଇଁ ରାଷ୍ଟ୍ରପତି ୱିଡୋଡୋ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜଣାଇଥିଲେ । କୂଟନୈତିକ ଏବଂ ଅଧିକାରୀ ସ୍ତରରେ ଭାରତର ରିଲିଫ ସହାୟତାର ବିବରଣୀ ନିର୍ଦ୍ଧାରଣ କରାଯିବ ବୋଲି ଦୁଇ ନେତା ସହମତ ହୋଇଥିଲେ ।
ବୋତାଡରେ ସାଉନି ଯୋଜନା ସଂଲଗ୍ନ ପ୍ରକଳ୍ପସମୂହକୁ ଉଦ୍ଘାଟନ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ରମୋଦୀ ଆଜି ବୋତାଡଠାରେ ସାଉନି ଯୋଜନା (ସୌରାଷ୍ଟ୍ର ନର୍ମଦା ଅବତରଣ ଜଳସେଚନ)ର ପ୍ରଥମ ପର୍ଯ୍ୟାୟ(ଲିଙ୍କ-2) ପ୍ରକଳ୍ପକୁ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିଛନ୍ତି । ଏହି ଅବସରରେ ପ୍ରଧାନମନ୍ତ୍ରୀ ସାଉନି ଯୋଜନାର ଦ୍ୱିତୀୟ ପର୍ଯ୍ୟାୟ (ଲିଙ୍କ-2) ନିର୍ମାଣ କାର୍ଯ୍ୟର ଆଧାରଶିଳା ମଧ୍ୟ ରଖିଥିଲେ । ପୂର୍ବରୁ ପ୍ରଧାନମନ୍ତ୍ରୀ ବଟନ ଚିପି ଓ ପୁଷ୍ପାର୍ଘ୍ୟ ଅର୍ପଣ କରି ନର୍ମଦା ନଦୀର ଜଳକୁ କୃଷ୍ଣ ସାଗର ହ୍ରହକୁ ନିଷ୍କାସିତ କରିଥିଲେ । ଏହି ଅବସରରେ ଆୟୋଜିତ ଜନସଭାକୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଥିଲେ ଯେ ପ୍ରକୃତିର ପବିତ୍ର ଦାନ ହେଉଛି ଜଳ । ଏହାକୁ ସଂରକ୍ଷଣ କରିବା ଆମ ସମସ୍ତଙ୍କର ଏକ ମହାନ କର୍ତ୍ତବ୍ୟ । ନର୍ମଦା ନଦୀର ଆଶୀର୍ବାଦରେ ସୌରାଷ୍ଟ୍ର ଭଳି ଅଂଚଳକୁ ଜଳଧାରା ପ୍ରବେଶ କରିଛି । ଏହା ଅନେକ ପ୍ରକାର ପ୍ରୟାସର ଫଳ ଯାହାକି କୃଷକମାନଙ୍କ ପାଇଁ ଉପକାରସିଦ୍ଧ ହେବ । ପ୍ରଧାନମନ୍ତ୍ରୀ ଶ୍ରୀ ମୋଦୀ ନର୍ମଦା ଏବଂ ଅନ୍ୟାନ୍ୟ ନଦୀ ଜଳ ସଂରକ୍ଷଣ କ୍ଷେତ୍ରରେ ମଧ୍ୟପ୍ରଦେଶ ମୁଖ୍ୟମନ୍ତ୍ରୀ ଶ୍ରୀ ଶିବରାଜ ସିଂହ ଚୌହାନଙ୍କ କାର୍ଯ୍ୟକୁ ପ୍ରଶଂସା କରିଥିଲେ । ଜଳ ସଂରକ୍ଷଣ ସହିତ ବୁନ୍ଦା ଜଳସେଚନ ଉପରେ ବହୁଳ ଭାବେ ଗୁରୁତ୍ୱ ଦେବାକୁ ପ୍ରଧାନମନ୍ତ୍ରୀ ଆହ୍ୱାନ ଜଣାଇଥିଲେ । କୃଷି ଓ ଆନୁସଙ୍ଗିକ କ୍ଷେତ୍ରରେ ନିୟୋଜିତ ଚାଷୀମାନଙ୍କ ଆୟକୁ ଦ୍ୱିଗୁଣିତ କରିବା ଲାଗି ସରକାର ଗ୍ରହଣ କରୁଥିବା ପଦକ୍ଷେପ ସଂପର୍କରେ ପ୍ରଧାନମନ୍ତ୍ରୀ ସମ୍ୟକ ଭାବେ ସୂଚନା ଦେଇଥିଲେ ।
ପୁଞ୍ଚରେ ଏକ ଦୁର୍ଘଟଣାରେ ମୃତକଙ୍କ ଲାଗି ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୁଞ୍ଚରେ ଏକ ସଡ଼କ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଗଭୀର ଦୁଃଖ ପ୍ରକାଶ କରିଛନ୍ତି । ପୀଡିତଙ୍କ ପାଇଁ ଶ୍ରୀ ମୋଦୀ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠି (ପିଏମଏନଆରଏଫ) ରୁ ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍‍ କରିଛି; “ପୁଞ୍ଚରେ ଏକ ଦୁର୍ଘଟଣା ଯୋଗୁଁ ପ୍ରାଣହାନୀ ଦୁଃଖ ଦାୟକ ଅଟେ । ମୋର ଚିନ୍ତାଧାରା ସେମାନଙ୍କ ସହ ଅଛି ଯେଉଁମାନେ ନିଜ ପ୍ରିୟଜନଙ୍କୁ ହରାଇଛନ୍ତି । ଆହତମାନଙ୍କ ଶୀଘ୍ର ଆରୋଗ୍ୟ କାମନା କରୁଛି । ପ୍ରତ୍ୟେକ ମୃତକଙ୍କ ନିକଟ ସମ୍ପର୍କୀୟଙ୍କୁ ପିଏମଏନଆରଏଫ୍‍ରୁ ୨ଲକ୍ଷ ଟଙ୍କା କରି ଦିଆଯିବ ଏବଂ ଆହତମାନଙ୍କୁ ୫୦,୦୦୦ ଟଙ୍କା କରି ପ୍ରଦାନ କରାଯିବ: ପ୍ରଧାନମନ୍ତ୍ରୀ”
ରାଜ୍ୟ ସ୍ଥାପନା ଦିବସ ଅବସରରେ ନାଗାଲେଣ୍ଡବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ରାଜ୍ୟ ସ୍ଥାପନା ଦିବସ ଅବସରରେ ନାଗାଲେଣ୍ଡବାସୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । “ରାଜ୍ୟ ସ୍ଥାପନା ଦିବସ ଅବସରରେ ନାଗାଲେଣ୍ଡର ଜନସାଧାରଣଙ୍କୁ ଅଭିନନ୍ଦନ । ପ୍ରାକୃତିକ ସୌନ୍ଦର୍ଯ୍ୟ ଭରା ରାଜ୍ୟ ଭାବେ ପରିଚିତ ନାଗାଲେଣ୍ଡର ପ୍ରତିଭାଶାଳୀ ନାଗରିକମାନେ ରାଜ୍ୟକୁ ପ୍ରଗତିର ନୂତନ ଶୀର୍ଷରେ ପହଞ୍ଚାଇବେ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ନୋଭେଲ୍ ମ୍ୟାଗ୍ନେଟିକ୍ ଏବଂ ଟପୋଲୋଜିକାଲ୍ କ୍ୱାଣ୍ଟମ୍ ସାମଗ୍ରୀ ସଂକ୍ରାନ୍ତରେ ଭାରତର କୋଲକତା ସ୍ଥିତ ଏସ ଏନ ବୋଷ ନ୍ୟାସନାଲ ସେଣ୍ଟର ଫର ବେସିକ ସାଇନ୍ସ (ଏସଏନବିଏ୍‍ସିବିଏସ) ଏବଂ ଜର୍ମାନୀର ଡ୍ରେସଡେନ ସ୍ଥିତ ଲିବନିଜ-ଇନଷ୍ଟିଚ୍ୟୁଟ ଫର୍ ଫେଷ୍ଟକରପର୍‌-ଆଣ୍ଡ ୱର୍କଷ୍ଟୋଫର୍ସଚଙ୍ଗ ଡ୍ରେସଡେନ୍ ଇ.ଭି. (ଆଇଏଫ୍‍ଡବ୍ଲ୍ୟୁ ଡ୍ରେସଡେନ ଇ.ଭି) ମଧ୍ୟରେ ସ୍ୱାକ୍ଷରିତ ଚୁକ୍ତିନାମାକୁ କ୍ୟାବିନେଟ୍ ଅନୁମୋଦନ କରିଛି ।

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ବୈଜ୍ଞାନିକ ସହଯୋଗ ପାଇଁ ଉଦ୍ଦିଷ୍ଟ ନୋଭେଲ୍ ମ୍ୟାଗ୍ନେଟିକ୍ ଏବଂ ଟପୋଲୋଜିକାଲ୍ କ୍ୱାଣ୍ଟମ୍ ସାମଗ୍ରୀ ସଂକ୍ରାନ୍ତରେ ଭାରତର କୋଲକତା ସ୍ଥିତ ଏସ ଏନ ବୋଷ ନ୍ୟାସନାଲ ସେଣ୍ଟର ଫର ବେସିକ ସାଇନ୍ସ (ଏସଏନବିଏନସିବିଏସ) ଏବଂ ଜର୍ମାନୀର ଡ୍ରେସଡେନ ସ୍ଥିତ ଲିବନିଜ–ଇନଷ୍ଟିଚ୍ୟୁଟ ଫର୍ ଫେଷ୍ଟକରପର୍‌-ଆଣ୍ଡ ୱର୍କଷ୍ଟୋଫର୍ସଚଙ୍ଗ ଡ୍ରେସଡେନ୍ ଇ.ଭି. (ଆଇଏଫ୍‍ଡବ୍ଲ୍ୟୁ ଡ୍ରେସଡେନ ଇ.ଭି) ମଧ୍ୟରେ ସ୍ୱାକ୍ଷରିତ ଚୁକ୍ତିନାମାକୁ ପ୍ରଶଂସା କରାଯାଇଛି । ଭବିଷ୍ୟତର କ୍ୱାଣ୍ଟମ୍ ଜ୍ଞାନକୌଶଳର ବିକାଶରେ ସେମାନଙ୍କର ସାମର୍ଥ୍ୟ ହେତୁ କ୍ୱାଣ୍ଟମ୍ ସାମଗ୍ରୀ ଉପରେ ଗବେଷଣା ବିଶ୍ୱ ବ୍ୟାପୀ ଦୃଷ୍ଟି ଆକର୍ଷଣ କରିଛି । ଏହି ମିଳିତ ଉଦ୍ୟୋଗର ଲକ୍ଷ୍ୟ ହେଉଛି ଇଣ୍ଡୋ–ଜର୍ମାନ ସହଯୋଗକୁ ବୃଦ୍ଧି କରିବା, ସୁଯୋଗ ପ୍ରଦାନ କରିବା ଏବଂ ଚୁମ୍ବକୀୟ ଏବଂ ଟପୋଲୋଜିକାଲ୍ କ୍ୱାଣ୍ଟମ୍ ସାମଗ୍ରୀ କ୍ଷେତ୍ରରେ ଜ୍ଞାନର ଅଗ୍ରଗତିକୁ ସୁଗମ କରିବା । ବିଶେଷକରି ସହଯୋଗରେ ପରୀକ୍ଷାମୂଳକ ଏବଂ କମ୍ପ୍ୟୁଟେସନାଲ ଉତ୍ସଗୁଡ଼ିକର ଅଂଶୀଦାର, ବୈଷୟିକ ଏବଂ ବୃତ୍ତିଗତ ସହଯୋଗର ବିନିମୟ ଏବଂ ସହଯୋଗୀ ଗବେଷଣା କରିବା ପାଇଁ ଅଧ୍ୟାପକ, ଗବେଷକମାନଙ୍କର ବିନିମୟ ଅନ୍ତର୍ଭୁକ୍ତ ହେବ । ପାରସ୍ପରିକତା, ସର୍ବୋତ୍ତମ ପ୍ରୟାସ, ପାରସ୍ପରିକ ଲାଭ ଏବଂ ନିୟମିତ ଆଲୋଚନା ଆଧାରରେ ଏହା ଆବଶ୍ୟକ ଜ୍ଞାନର ଆଧାର ସୃଷ୍ଟି କରିବ ବୋଲି ଆଶା କରାଯାଏ । ଏସଏନବିଏନ୍‍ସିବିଏସ ବିଷୟରେ: ମୌଳିକ ବିଜ୍ଞାନ ପାଇଁ ଏସ ଏନ ବୋଷ ନ୍ୟାସନାଲ ସେଣ୍ଟର ଫର ବେସିକ ସାଇନ୍ସ (ଏସଏନବିଏନସିବିଏସ) ହେଉଛି ଏକ ସ୍ୱୟଂଶାସିତ ଗବେଷଣା ପ୍ରତିଷ୍ଠାନ ଯାହା ୧୯୮୬ ରେ ଭାରତ ସରକାରଙ୍କ ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା ବିଭାଗ ଅଧୀନରେ ଏକ ପଞ୍ଜିକୃତ ସମିତି ଭାବରେ ପ୍ରତିଷ୍ଠିତ ହୋଇଥିଲା । ପ୍ରଫେସର ଏସ୍ ଏନ ବୋଷଙ୍କ ଜୀବନ ଏବଂ କାର୍ଯ୍ୟକୁ ସମ୍ମାନିତ କରିବା ପାଇଁ ଏହି କେନ୍ଦ୍ର ପ୍ରତିଷ୍ଠା କରାଯାଇଥିଲା ଯିଏ ତାତ୍ତ୍ୱିକ ପଦାର୍ଥ ବିଜ୍ଞାନରେ ଜଣେ ବିରାଟ ବ୍ୟକ୍ତିତ୍ୱ ଥିଲେ ଏବଂ କ୍ୱାଣ୍ଟମ୍ ମେକାନିକ୍ସ ଏବଂ କ୍ୱାଣ୍ଟମ୍ ପରିସଂଖ୍ୟାନର ବିକାଶରେ ସେ କେତେକ ମୌଳିକ ଧାରଣା ଦେଇଥିଲେ । ବର୍ଷ ବର୍ଷ ଧରି, କେନ୍ଦ୍ର ମୌଳିକ ବିଜ୍ଞାନରେ ଗବେଷଣା ଏବଂ ବିକାଶ ପାଇଁ ଏକ ପ୍ରମୁଖ ଅନୁଷ୍ଠାନ ଭାବରେ ଉଭା କରିଛି, ବିଶେଷ ଭାବରେ ଶାରୀରିକ ବିଜ୍ଞାନ ଏବଂ ଆନୁସଙ୍ଗିକ ଶୃଙ୍ଖଳା, ପରୀକ୍ଷଣ, ତତ୍ତ୍ୱ ଏବଂ ଗଣନର ଶକ୍ତି ବ୍ୟବହାର କରୁଛି । ଏହି କେନ୍ଦ୍ରଟି ବିଜ୍ଞାନ ଏବଂ ପ୍ରଯୁକ୍ତିବିଦ୍ୟାର ଗୁରୁତ୍ୱପୂର୍ଣ୍ଣ କ୍ଷେତ୍ର ସହ ଜଡିତ ଏବଂ ଉନ୍ନତ ମାନବ ସମ୍ବଳ ତାଲିମର ଏକ ପ୍ରମୁଖ କେନ୍ଦ୍ର ହୋଇଛି । ପିଏଚଡି ଏବଂ ପରିଦର୍ଶନପାଇଁ ଏହି କେନ୍ଦ୍ର ଏକ ଆବାସିକ ସୁବିଧା ସୁଯୋଗ ପ୍ରଦାନ କରିଥାଏ । ଆଇଏଫ୍‍ଡବ୍ଲ୍ୟୁ ବିଷୟରେ: ଆଇଏଫ୍‍ଡବ୍ଲ୍ୟୁ ଏକ ଅଣ–ବିଶ୍ୱବିଦ୍ୟାଳୟ ଗବେଷଣା ପ୍ରତିଷ୍ଠାନ ଏବଂ ଲିବିନିଜ୍‍ ସଂଘର ସଦସ୍ୟ । ଆଇଏଫ୍‍ଡବ୍ଳ୍ୟୁ ଡ୍ରେସଡେନ୍ ଆଧୁନିକ ସାମଗ୍ରୀ ବିଜ୍ଞାନ ସହିତ ଜଡିତ ଏବଂ ପଦାର୍ଥ ବିଜ୍ଞାନ, ରସାୟନ ବିଜ୍ଞାନ ଏବଂ ସାମଗ୍ରୀ ବିଜ୍ଞାନରେ ଅନୁସନ୍ଧାନକାରୀ ଗବେଷଣାକୁ ନୂତନ ସାମଗ୍ରୀ ଏବଂ ଉତ୍ପାଦର ବୈଷୟିକ ବିକାଶ ସହିତ ମିଶ୍ରଣ କରେ । ଆଇଏଫ୍‍ଡବ୍ଳ୍ୟୁ ରେ ଗବେଷଣା କାର୍ଯ୍ୟକ୍ରମ ଗୁଡିକ କାର୍ଯ୍ୟକ୍ଷମ ସାମଗ୍ରୀ ଉପରେ ଧ୍ୟାନ ଦେଇଥାଏ ଯାହାକି ପ୍ରୟୋଗର ଅନେକ କ୍ଷେତ୍ରରେ ଏକ ପ୍ରମୁଖ ସ୍ଥାନ ଧାରଣ କରିଥାଏ: ସୁପରକଣ୍ଡକ୍ଟିଂ ଏବଂ ଚୁମ୍ବକୀୟ ସାମଗ୍ରୀ, ଥିନ୍‍-ଫିଲ୍ମ ପ୍ରଣାଳୀ ଏବଂ ନାନୋଷ୍ଟ୍ରକଚର ଏବଂ କ୍ରିଷ୍ଟାଲାଇନ୍‍ ଏବଂ ଆମୋରଫସ୍ ସାମଗ୍ରୀ । ଅନୁଷ୍ଠାନର ପରବର୍ତ୍ତୀ ମିଶନ ହେଉଛି ଯୁବ ବୈଜ୍ଞାନିକ ମାନଙ୍କର ପଦୋନ୍ନତି ଏବଂ ବୈଷୟିକ କର୍ମଚାରୀଙ୍କ ତାଲିମ ସହିତ ଶିଳ୍ପ ସଂସ୍ଥାଗୁଡ଼ିକୁ ଅନୁଷ୍ଠାନର ଆରଆଣ୍ଡଡି ବିଷୟରେ ଜାଣିବା ଓ ଅଭିଜ୍ଞତା ଯୋଗାଇବା ।
‘ପିଏମ୍‍ ଉପହାର ନିଲାମ’ ପାଇଁ ଉତ୍ସାହକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଧାନମନ୍ତ୍ରୀ ଉପହାର ନିଲାମ ପାଇଁ ବର୍ତ୍ତମାନର ଉତ୍ସାହ ପାଇଁ ଖୁସି ବ୍ୟକ୍ତ କରିଛନ୍ତି । ସେ ସମସ୍ତଙ୍କୁ ବିଶେଷ ଭାବରେ ଯୁବକମାନଙ୍କୁ ନିଲାମ କରାଯାଉଥିବା ଉପହାରଗୁଡ଼ିକ ଉପରେ ନଜର ରଖିବା ଏବଂ ପରିବାର ଏବଂ ବନ୍ଧୁମାନଙ୍କ ମଧ୍ୟରେ ଉପହାର ଦେବା ପାଇଁ ଅନୁରୋଧ କରିଥିଲେ । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି: “ଗତ କିଛି ଦିନ ମଧ୍ୟରେ ପିଏମ ଉପହାର ନିଲାମ ପ୍ରତି ଉତ୍ସାହ ମୋତେ ଆନନ୍ଦିତ କରିଛି । ବହିଠାରୁ ଆରମ୍ଭ କରି କାରୁ କାର୍ଯ୍ୟ, କପ୍ ଏବଂ ସିରାମିକ୍ସ ରୁ ପିତ୍ତଳ ଦ୍ରବ୍ୟ ପର୍ଯ୍ୟନ୍ତ, ଏହା ନିଲାମ ପାଇଁ ବହୁ ବର୍ଷ ଧରି ମୁଁ ପାଇଥିବା ଉପହାରର ଏକ ସମ୍ପୁର୍ଣ୍ଣ ପରିସର ଅଟେ । pmmementos.gov.in/#/” “ପ୍ରଧାନମନ୍ତ୍ରୀ ଉପହାର ନିଲାମରୁ ମିଳିଥିବା ଅର୍ଥ ନାମାମୀ ଗଙ୍ଗେ କାର୍ଯ୍ୟ ପାଇଁ ଯିବ । ମୁଁ ସମସ୍ତଙ୍କୁ ଆହ୍ୱାନ କରିବି, ବିଶେଷ ଭାବରେ ଯୁବକମାନଙ୍କୁ, ନିଲାମ କରାଯାଉଥିବା ଉପହାରଗୁଡ଼ିକ ଉପରେ ଦୃଷ୍ଟି ରଖନ୍ତୁ ଏବଂ ଏହାକୁ ଆପଣଙ୍କ ବନ୍ଧୁ ତଥା ପରିବାରକୁ ମଧ୍ୟ ଉପହାର ଦିଅନ୍ତୁ!”
ଉଚ୍ଚଶିକ୍ଷା ଅର୍ଥ ଲଗାଣ ନିଗମ ଗଠନକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ବୈଠକରେ ଉଚ୍ଚଶିକ୍ଷା ଅର୍ଥ ଲଗାଣ ନିଗମ (ଏଚଇଏଫ୍ଏ) ଗଠନକୁ ମଞ୍ଜୁରି ମିଳିଛି । ପ୍ରମୁଖ ଶିକ୍ଷା ସଂସ୍ଥାନରେ ଉଚ୍ଚ ମାନର ଭିତ୍ତିଭୂମି ସୃଷ୍ଟି ଦିଗରେ ଏହା ସହାୟକ ହେବ । ମାନବ ସମ୍ବଳ ବିକାଶ ମନ୍ତ୍ରଣାଳୟ ଓ ଚିହ୍ନିତ ପ୍ରମୋଟରର ମିଳିତ ପ୍ରୋତ୍ସାହନ ମାଧ୍ୟମରେ 2 ହଜାର କୋଟି ଟଙ୍କାର ଆନୁଷ୍ଠାନିକ ପୁଞ୍ଜିରେ ଏଚ୍ଇଏଫ୍ଏ କାର୍ଯ୍ୟ କରିବ । ଏଥିରେ ସରକାରଙ୍କ ଅଂଶଧନ ପ୍ରାୟ ଏକ ହଜାର କୋଟି ଟଙ୍କା ରହିବ । ଏଚ୍ଇଏଫ୍ଏ ମଧ୍ୟ ବିଭିନ୍ନ ରାଷ୍ଟ୍ରାୟତ୍ତ ବ୍ୟାଙ୍କ, ସରକାରୀ ଅଣବ୍ୟାଙ୍କିଙ୍ଗ୍ ସଂସ୍ଥା ସହ ସ୍ଵତନ୍ତ୍ର ସଂସ୍ଥା (ଏସପିଭି) ଗଠନ କରିପାରିବ । ଏହା 20 ହଜାର କୋଟି ଟଙ୍କା ପର୍ଯ୍ୟନ୍ତ ଅଂଶଧନକୁ ସଂଗ୍ରହ କରିପାରିବ । ଆଇଆଇଟି/ଆଇଆଇଏମ୍/ଏନ୍ଆଇଟି ଓ ଏଭଳି ଅନ୍ୟ ସଂସ୍ଥାନରେ ବିଶ୍ୱସ୍ତରୀୟ ଭିତ୍ତିଭୂମି ଓ ବିକାଶ ପ୍ରକଳ୍ପ ପାଇଁ ପାଣ୍ଠି ଯୋଗାଣ କରିବ । ଏସବୁ ସଂସ୍ଥାନର ଗବେଷଣା ଓ ଇନୋଭେସନ୍ କାର୍ଯ୍ୟକୁ ପ୍ରୋତ୍ସାହିତ କରିବା ପାଇଁ ଅନୁଦାନ ଭିତ୍ତିରେ ଏଚ୍ଇଏଫ୍ଏ ପାଣ୍ଠି ଦେଇପାରିବ । ଯାହାକୁ ରାଷ୍ଟ୍ରାୟତ୍ତ ଉଦ୍ୟୋଗ ଓ କର୍ପୋରେଟ୍ ସଂସ୍ଥାଠାରୁ ସିଏସ୍ଆର ପାଣ୍ଠି ଭାବେ ଏଚ୍ଇଏଫ୍ଏ ସଂଗ୍ରହ କରିଥିବ । ସାଧାରଣ କାର୍ଯ୍ୟ ଓ ଲ୍ୟାବ ଭିତ୍ତିଭୂମି ପ୍ରକଳ୍ପ ପାଇଁ 10 ବର୍ଷିଆ ଋଣରେ ଏଚ୍ଇଏଫ୍ଏ ଆର୍ଥିକ ସହାୟତା ଦେଇପାରିବ । ଏହି ଋଣର ପ୍ରମୁଖ ଭାଗକୁ ଆଭ୍ୟନ୍ତରୀଣ ସ୍ରୋତ (ଫି ରିସଦ୍ ଓ ଗବେଷଣା ଆଦି କାର୍ଯ୍ୟ) ମାଧ୍ୟମରେ ଉପାର୍ଜିତ ଅର୍ଥରୁ ପରିଶୋଧ କରାଯାଇପାରିବ । ସରକାର ମଧ୍ୟ ନିୟମିତ ଯୋଜନା ସହାୟତା ମାଧ୍ୟମରେ ସୁଧ ପରିଶୋଧରେ ସହଯୋଗ କରିବେ । କେନ୍ଦ୍ର ସରକାରଙ୍କ ପାଣ୍ଠିରେ ପରିଚାଳିତ ଦେଶର ସମସ୍ତ ଉଚ୍ଚଶିକ୍ଷା ସଂସ୍ଥାନ ଏହି ଏଚ୍ଇଏଫ୍ଏରେ ସଦସ୍ୟ ଭାବେ ସାମିଲ ହେବା ପାଇଁ ଯୋଗ୍ୟ ଅଟନ୍ତି । ତେବେ ସଦସ୍ୟ ଭାବେ ଯୋଗ ଦେବାକୁ ହେଲେ ଶିକ୍ଷା ପ୍ରତିଷ୍ଠାନଗୁଡ଼ିକୁ 10 ବର୍ଷ ପାଇଁ ଏକ ନିର୍ଦ୍ଦିଷ୍ଟ ପରିମାଣର ଅର୍ଥ ଏଚ୍ଇଏଫ୍ଏର ଆଭ୍ୟନ୍ତରୀଣ ସ୍ରୋତ ପାଇଁ ଦେବା ନିମନ୍ତେ ରାଜି ହେବେ । ଏହା ଏଚ୍ଇଏଫ୍ଏକୁ ବଜାରରୁ ପାଣ୍ଠି ସଂଗ୍ରହ କରିବା ଦିଗରେ ସହାୟତା ଦେବ । ଆଭ୍ୟନ୍ତରୀଣ ସ୍ରୋତ ପାଇଁ ରାଜି ହୋଇଥିବା ପରିମାଣ ଆଧାରରେ ଏଚ୍ଇଏଫ୍ଏ ପ୍ରତ୍ୟେକ ସଦସ୍ୟଭୁକ୍ତ ଶିକ୍ଷାସଂସ୍ଥାନ ପାଇଁ ଋଣ ସୀମା ନିର୍ଦ୍ଧାରଣ କରିବ ।
ଭାରତ ଓ ବିଦେଶୀ  ଆର୍ଥିକ ଇଣ୍ଟେଲିଜେନ୍ସ ୟୁନିଟ (FIU) ମଧ୍ୟରେ ସୂଚନା ଆଦାନପ୍ରଦାନ ବୁଝାମଣାକୁ କେନ୍ଦ୍ର କ୍ୟାବିନେଟର ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ ଓ ବିଦେଶୀ ଆର୍ଥିକ ଇଂଟେଲିଜେନ୍ସ ୟୁନିଟ (FI ମସିହାରେ ସ୍ୱାକ୍ଷରିତ ଏଗମଣ୍ଟ ଗ୍ରୁପ୍ ସେକ୍ରେଟାରୀଏଟ ଆଧାରରେ ପ୍ରସ୍ତୁତ କରାଯାଇଥିଲା । ଏଫଆଇୟୁ-ଆଇଏନଡ଼ିର ମୂଳ ଉଦ୍ଦେଶ୍ୟ ହେଲା ବିଦେଶୀ ଆର୍ଥିକ ଇଣ୍ଟେଲିଜେନ୍ସ ୟୁନିଟମାନଙ୍କ ସଂପର୍କ ଓ ସହଯୋଗ ସ୍ଥାପନ କରି ସେମାନଙ୍କ ମାଧ୍ୟରେ ସୂଚନା ଆଦାନ କରିବା ଯଦ୍ଦ୍ୱାରା ଆର୍ଥିକ କାରବାର କ୍ଷେତ୍ରରେ ହେଉଥିବା ହେରଫେରକୁ ରୋକାଯାଇପାରିବ । ଏହି ବୁଝାମଣା ପତ୍ର ଆଧାରରେ ବିଦେଶୀ ଆର୍ଥିକ ଇଣ୍ଟେଲିଜେନ୍ସ ୟୁନିଟମାନଙ୍କ ସହ ଭବିଷ୍ୟତରେ ଆର୍ଥିକ ବୁଝାମଣା ପତ୍ର ଓ ସହଯୋଗ ସ୍ଥାପନ କରାଯାଇପାରିବ ।
ହୃଦୟନାଥ ମଙ୍ଗେଶକରଙ୍କ ଟୁଇଟ୍‍କୁ ସ୍ୱୀକାର କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଯୋଧ୍ୟାରେ ଲତା ମଙ୍ଗେଶକର ଚୌକର ଉଦଘାଟନ ଅବସରରେ ସ୍ୱର୍ଗତା ଲତା ମଙ୍ଗେଶକରଙ୍କ ସାନଭାଇ ହୃଦୟନାଥ ମଙ୍ଗେଶକରଙ୍କ ଏକ ଧନ୍ୟବାଦ ଟୁଇଟକୁ ସ୍ୱୀକାର କରିଛନ୍ତି । ପ୍ରଧାନମନ୍ତ୍ରୀ ମନ୍ତବ୍ୟ ଦେଇଛନ୍ତି ଯେ ଲତା ଦିଦି ଭଗବାନ୍ ଶ୍ରୀ ରାମଙ୍କର ଜଣେ ବଡ ଭକ୍ତ ଏବଂ ପବିତ୍ର ଅଯୋଧ୍ୟା ସହରରେ ତାଙ୍କ ନାମରେ ଏକ ଚୌକ ରହିବା ଯୁକ୍ତିଯୁକ୍ତ । ହୃଦୟନାଥ ମଙ୍ଗେଶକରଙ୍କ ଏକ ଟୁଇଟର ଉଦ୍ଧୃତ କରି ଟୁଇଟ୍‍ କରିଛନ୍ତି; “ଲତା ଦିଦି ଭଗବାନ୍ ଶ୍ରୀ ରାମଙ୍କର ଜଣେ ବଡ ଭକ୍ତ ଥିଲେ ଏବଂ ପବିତ୍ର ଅଯୋଧ୍ୟା ସହରରେ ତାଙ୍କ ନାମରେ ଏକ ଚୌକ ରହିବା ଠିକ୍ ଅଟେ ।“
ପାରା ଟେବୁଲ ଟେନିସରେ କାଂସ୍ୟ ପଦକ ବିଜୟ ପାଇଁ ସୋନାଲ ପଟେଲଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ବର୍ମିଙ୍ଗହାମ ସିଡବ୍ଲୁ୍ୟଜି ୨୦୨୨ରେ ପାରା ଟେବୁଲ ଟେନିସରେ କାଂସ୍ୟ ପଦକ ବିଜୟ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସୋନାଲ ପଟେଲଙ୍କୁ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; ‘‘ଯେତେବେଳେ ପ୍ରତିଭା, ସ୍ୱଭାବ ଓ ଦୃଢ଼ ଇଚ୍ଛାଶକ୍ତି ଏକାଠି ହୋଇଯାଆନ୍ତି, କିଛି ବି ଅସମ୍ଭବ ହୋଇ ନ ଥାଏ । ସୋନାଲ ପଟେଲ ପାରା ଟେବୁଲ ଟେନିସରେ କାଂସ୍ୟ ପଦକ ଜିତି ଏହାକୁ ପ୍ରମାଣିତ କରିଛନ୍ତି । ତାଙ୍କୁ ଶୁଭେଚ୍ଛା । ମୁଁ ପ୍ରାର୍ଥନା କରୁଛି ଯେ ଆଗାମୀ ଦିନରେ ସେ ଆହୁରି ସଫଳତା ପାଇବା ଜାରି ରଖନ୍ତୁ । ଚିୟରଫର୍ ଇଣ୍ଡିଆ ।’’
ଭୂବିଜ୍ଞାନ କ୍ଷେତ୍ରରେ ବୈଜ୍ଞାନିକ ଓ ବୈଷୟିକ ସହଯୋଗିତା ସକାଶେ ଭାରତ, ଆମେରିକା ବୁଝାମଣାକୁ କେନ୍ଦ୍ର କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ ଓ ଆମେରିକା ମଧ୍ୟରେ ଭୂବିଜ୍ଞାନ କ୍ଷେତ୍ରରେ ବୈଜ୍ଞାନିକ ଓ ପ୍ରଯୁକ୍ତିଗତ ସହଯୋଗିତା ସକାଶେ ସ୍ୱାକ୍ଷରିତ ବୁଝାମଣାକୁ ମଞ୍ଜୁରି ପ୍ରଦାନ କରାଯାଇଛି । ଏହି ବୁଝାମଣା ପତ୍ର 2018 ମସିହା ନଭେମ୍ବର 1 ତାରିଖ ଦିନ ସ୍ୱାକ୍ଷରିତ ହୋଇଥିଲା । ବୁଝାମଣା ପତ୍ର କାର୍ଯ୍ୟକାରୀ ହେଲେ ଭୂବିଜ୍ଞାନ କ୍ଷେତ୍ରରେ ଉଭୟ ରାଷ୍ଟ୍ର ପରସ୍ପରଙ୍କୁ ବୈଜ୍ଞାନିକ ଏବଂ ପ୍ରଯୁକ୍ତିଗତ ସର୍ବାଧୁନିକ ସୂଚନା ଏବଂ ପ୍ରଯୁକ୍ତି ଯୋଗାଇଦେବେ । ଉଭୟ ରାଷ୍ଟ୍ରର ବିଭିନ୍ନ ଅନୁଷ୍ଠାନଙ୍କ ମଧ୍ୟରେ ଏହି ବୁଝାମଣା ପତ୍ର ବଳରେ ନିଜ ନିଜର ପାରଦର୍ଶିତା ଆଦାନ ପ୍ରଦାନ କରାଯାଇପାରିବ । ସେହିଭଳି ଉଭୟ ରାଷ୍ଟ୍ର ସର୍ବାଧୁନିକ ବୈଜ୍ଞାନିକ ଜ୍ଞାନକୌଶଳ ଏବଂ ପ୍ରଯୁକ୍ତି ବଳରେ ନିଜ ନିଜର ଭୂବିଜ୍ଞାନ ଗବେଷଣା ଏବଂ ଅନୁସନ୍ଧାନ କାର୍ଯ୍ୟ ସଂପାଦନ କରିପାରିବେ । ଯେଉଁସବୁ କ୍ଷେତ୍ରରେ ନିର୍ଦ୍ଦିଷ୍ଟ ଭାବେ ସହଯୋଗ ସ୍ଥାପନ କରାଯିବ ସେଥି ମଧ୍ୟରେ ପାରିବେଶିକ ବ୍ୟବସ୍ଥା, ଜଳବାୟୁ ବିବିଧତା ଓ ଭୂ-ଉପଯୋଗ ପରିବର୍ତ୍ତନ, ଶକ୍ତି, ଖଣିଜ ପଦାର୍ଥ, ପର୍ଯ୍ୟାବରଣ ସ୍ୱାସ୍ଥ୍ୟ, ପ୍ରାକୃତିକ ବିପର୍ଯ୍ୟୟ, ଆପଦ ଏବଂ ଏହାର ମୁକାବିଲା ଆକଳନ, ଜଳ ସଂପଦ ଏବଂ ଇନଫର୍ମାଟିକ୍ସ ଓ ଡ଼ାଟା ସମନ୍ୱୟ । ବୁଝାମଣା ପତ୍ର ଅନୁସାରେ ବିଭିନ୍ନ ମୋଡ଼ରେ ଯଥା ପ୍ରଯୁକ୍ତିଗତ ସୂଚନା ଆଦାନପ୍ରଦାନ, ପରିଦର୍ଶନ, ତାଲିମ ଓ ଗବେଷଣା ସହଯୋଗ ମାଧ୍ୟମରେ ଏହି ପାରସ୍ପରିକ ସହଯୋଗ କାର୍ଯ୍ୟକାରୀ କରାଯିବ ।
ନୈନିତାଲରେ କାର ଭାସିଯିବା ଯୋଗୁଁ ହୋଇଥିବା ମୃତ୍ୟୁ ପାଇଁ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉତ୍ତରାଖଣ୍ଡର ନୈନିତାଲ ଠାରେ କାର ଭାସିଯିବା ଯୋଗୁଁ ହୋଇଥିବା ମୃତ୍ୟୁରେ ଗଭୀର ଶୋକ ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି; “ନୈନିତାଲ ଜିଲ୍ଲାରେ କାର ଭାସିଯିବା ଭଳି ଘଟଣା ବେଶ ଦୁଃଖ ଦେଇଛି । ଦୁଃଖର ଏହି ମୁହୂର୍ତ୍ତରେ ମୋ ସମବଦେନା ଶୋକସନ୍ତପ୍ତ ପରିବାରବର୍ଗଙ୍କ ସହିତ ରହିଛି । ଫସି ରହିଥିବା ଲୋକଙ୍କୁ ସହାୟତା ପ୍ରଦାନ ପାଇଁ ଉଦ୍ଧାର କାର୍ଯ୍ୟ ଜାରି ରହିଛି ।”
ଅମରନାଥ ଯାତ୍ରୀବାହୀ ବସ ଦୁର୍ଘଟଣା ମୃତ୍ୟୁ ପାଇଁ ଦୁଃଖ ପ୍ରକାଶ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାମ୍ମୁ-କାଶ୍ମୀର ବସ ଦୁର୍ଘଟଣାରେ ଅମରନାଥ ଯାତ୍ରୀଙ୍କର ମୃତ୍ୟୁ ଯୋଗୁଁ ଗଭୀର ଭାବେ ଦୁଃଖ ପ୍ରକାଶ କରିଛନ୍ତି । “ଜାମ୍ମୁ-କାଶ୍ମୀର ବସ ଦୁର୍ଘଟଣାରେ ଅମରନାଥ ଯାତ୍ରୀମାନଙ୍କର ମୃତ୍ୟୁ ଯୋଗୁଁ ମୁଁ ଗଭୀର ଭାବେ ମର୍ମାହତ । ମୃତ ବ୍ୟକ୍ତିଙ୍କ ପରିଜନଙ୍କ ପାଇଁ ମୋର ସମବେଦନା । ଏହି ବସ ଦୁର୍ଘଟଣାରେ ଆହତ ଯାତ୍ରୀମାନଙ୍କର ଆଶୁ ଆରୋଗ୍ୟ ପାଇଁ ପ୍ରାର୍ଥନା କରୁଛି,” ବୋଲି ପ୍ରଧାନମନ୍ତ୍ରୀ କହିଛନ୍ତି । ପ୍ରଧାନମନ୍ତ୍ରୀ ମୃତ ଅମରନାଥ ଯାତ୍ରୀଙ୍କ ନିକଟ ସମ୍ପର୍କୀୟଙ୍କ ପାଇଁ 2 ଲକ୍ଷ ଟଙ୍କା ଏବଂ ଆହତମାନଙ୍କ ଲାଗି 50 ହଜାର ତାଙ୍କା ଲେଖାଏଁ ଅନୁକମ୍ପା ରାଶି ଘୋଷଣା କରିଛନ୍ତି ।
ପାରାଲିମ୍ପିକ୍ସ ଗେମ୍ସର ଟେବଲ ଟେନିସରେ ରୌପ୍ୟ ପଦକ ବିଜେତା ଭାବିନା ପଟେଲଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପାରାଲିମ୍ପିକ୍ସ ଗେମ୍ସ, ଟୋକିଓରେ ଟେବଲ ଟେନିସରେ ରୌପ୍ୟ ପଦକ ବିଜେତା ଭାବିନା ପଟେଲଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ଭାବିନା ପଟେଲ ଏକ ଉଲ୍ଲେଖନୀୟ ଇତିହାସ ସୃଷ୍ଟି କଲେ! ସେ ଭାରତକୁ ଐତିହାସିକ ରୌପ୍ୟ ପଦକ ଆଣିଛନ୍ତି । ଏଥିପାଇଁ ତାଙ୍କୁ ଅଭିନନ୍ଦନ ଜଣାଉଛି । ତାଙ୍କ ଜୀବନ ଯାତ୍ରା ପ୍ରେରଣାଦାୟୀ ଓ ଖେଳ ପ୍ରତି ଅଧିକରୁ ଅଧିକ ଯୁବପୀଢିଙ୍କୁ ଆକର୍ଷିତ କରିବ । #ପାରାଲିମ୍ପିକ୍ସ”
ମିକ୍ସଡ ଡବଲ୍ସ ଟେବୁଲ ଟେନିସରେ ସ୍ୱର୍ଣ୍ଣ ପଦକ ଜିତିବା ପାଇଁ ଶରଥ କମଲ ଏବଂ ଶ୍ରୀଜା ଆକୁଲାଙ୍କ ଗୌରବ ଏବଂ ଦୃଢତାକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ମିଂହାମ ରାଜ୍ୟଗୋଷ୍ଠୀ କ୍ରୀଡା ୨୦୨୨ ରେ ମିକ୍ସଡ ଡବଲ୍ସ ଟେବୁଲ ଟେନିସରେ ସ୍ୱର୍ଣ୍ଣ ପଦକ ଜିତିଥିବାରୁ ଶରଥ କମଲ ଏବଂ ଶ୍ରୀଜା ଆକୁଲାଙ୍କୁ ପ୍ରଶଂସା କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଏକାଠି ଖେଳିବା ଏବଂ ଜିତିବାର ନିଜସ୍ୱ ଆନନ୍ଦ ରହିଛି । ଶରଥ କମଲ ଏବଂ ଶ୍ରୀଜା ଆକୁଲା ଉନ୍ନତ ଦଳଗତ ପ୍ରଦର୍ଶନ ସହିତ ମିକ୍ସଡ୍‍ ଡବଲ ଟେବୁଲ ଟେନିସ୍‍ ପ୍ରତିଯୋଗିତାରେ ସ୍ୱର୍ଣ୍ଣ ପଦକ ହାସଲ କରିଛନ୍ତି । ମୁଁ ସେମାନଙ୍କର ଗୌରବ ଓ ଦୃଢତାକୁ ପ୍ରଶଂସା କରୁଛି । ଶରଥ ଅଂଶଗ୍ରହଣ କରିଥିବା ସିଡବ୍ଲ୍ୟୁଜିର ସମସ୍ତ ପ୍ରତିଯୋଗିତାର ଫାଇନାଲରେ ପହଞ୍ଚିବା ଅତ୍ୟନ୍ତ ଉଲ୍ଲେଖନୀୟ ।”
ଜୁଲାଇ ୨୦ ତାରିଖରେ କମନୱେଲଥ ଗେମ୍ସ ୨୦୨୨ ପାଇଁ ସ୍ଥିରୀକୃତ ଭାରତୀୟ ଦଳ ସହିତ ଆଲୋଚନା କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କମନୱେଲଥ ଗେମ୍ସ (ସିଡବ୍ଲ୍ୟୁଜି) ୨୦୨୨ ପାଇଁ ଜୁଲାଇ ୨୦, ୨୦୨୨ ପୂର୍ବାହ୍ନ ୧୦ ଟା ସମୟରେ ଭିଡିଓ କନଫରେନ୍ସିଂ ମାଧ୍ୟମରେ ଭାରତୀୟ ଦଳ ସହିତ ଆଲୋଚନା କରିବେ । ଉଭୟ ଆଥଲେଟ୍ ତଥା ସେମାନଙ୍କ ପ୍ରଶିକ୍ଷକମାନଙ୍କ ସହ ମଧ୍ୟ ଆଲୋଚନା ହେବ । ପ୍ରଧାନମନ୍ତ୍ରୀଙ୍କ ଏହି ଆଲୋଚନା ହେଉଛି ପ୍ରମୁଖ କ୍ରୀଡା କାର୍ଯ୍ୟକ୍ରମରେ ଅଂଶଗ୍ରହଣ କରିବା ପୂର୍ବରୁ ଆଥଲେଟମାନଙ୍କୁ ଉତ୍ସାହିତ କରିବା ପାଇଁ ତାଙ୍କର ନିରନ୍ତର ପ୍ରୟାସର ଏକ ଅଂଶ । ଗତ ବର୍ଷ ଟୋକିଓ ୨୦୨୦ ଅଲିମ୍ପିକ୍ସ ପାଇଁ ସ୍ଥିର ହୋଇଥିବା ଭାରତୀୟ ଆଥଲେଟମାନଙ୍କ ସହିତ ତଥା ଟୋକିଓ ୨୦୨୦ ପାରାଲିମ୍ପିକ୍ ଗେମ୍ସ ପାଇଁ ଭାରତୀୟ ପାରା–ଆଥଲେଟମାନଙ୍କ ସହ ପ୍ରଧାନମନ୍ତ୍ରୀ ଆଲୋଚନା କରିଥିଲେ । କ୍ରୀଡା କାର୍ଯ୍ୟକ୍ରମ ସମୟରେ ମଧ୍ୟ ପ୍ରଧାନମନ୍ତ୍ରୀ ଆଥଲେଟମାନଙ୍କ ଅଗ୍ରଗତି ପ୍ରତି ଆଗ୍ରହ ପ୍ରକାଶ କରିଥାନ୍ତି । ଅନେକ ସମୟରେ, ସେ ବ୍ୟକ୍ତିଗତ ଭାବରେ ଆଥଲେଟମାନଙ୍କୁ ସେମାନଙ୍କ ସଫଳତା ଏବଂ ଆନ୍ତରିକ ଉଦ୍ୟମ ପାଇଁ ଅଭିନନ୍ଦନ ଜଣାଇବା ସହିତ ସେମାନଙ୍କୁ ଉନ୍ନତ ପ୍ରଦର୍ଶନ କରିବାକୁ ଉତ୍ସାହିତ କରିଥାନ୍ତି । ଆହୁରି ମଧ୍ୟ, ସେମାନେ ଦେଶକୁ ଫେରିବା ପରେ ପ୍ରଧାନମନ୍ତ୍ରୀ ମଧ୍ୟ ସେମାନଙ୍କ ସହ ସାକ୍ଷାତ କରି ଆଲୋଚନା କରିଥାନ୍ତି । ସିଡବ୍ଲ୍ୟୁଜି ୨୦୨୨ ଜୁଲାଇ ୨୮ ରୁ ୦୮ ଅଗଷ୍ଟ ୨୦୨୨ ପର୍ଯ୍ୟନ୍ତ ବର୍ମିଂହାମରେ ଅନୁଷ୍ଠିତ ହେବାର କାର୍ଯ୍ୟକ୍ରମ ରହିଛି । ମୋଟ ୨୧୫ ଆଥଲେଟ୍‌, ୧୯ ଟି କ୍ରୀଡା ବିଭାଗରେ ୧୪୧ ଟି କାର୍ଯ୍ୟକ୍ରମରେ ଅଂଶଗ୍ରହଣ କରି ସିଡବ୍ଲ୍ୟୁଜି ୨୦୨୨ ରେ ଭାରତର ପ୍ରତିନିଧିତ୍ୱ କରିବେ ।
ବିଜୟ ଦିବସରେ ଭାରତୀୟ ସଶସ୍ତ୍ର ବାହିନୀଙ୍କୁ ପ୍ରଧାନମନ୍ତ୍ରୀ ଜଣାଇଲେ ଶ୍ରଦ୍ଧାଞ୍ଜଳି

ବିଜୟ ଦିବସରେ ଭାରତୀୟ ସଶସ୍ତ୍ର ବାହିନୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି । “ବିଜୟ ଦିବସ ଠିକ ମନେପକାଏ ସେହି ବୀର ଏବଂ ଉତ୍ସର୍ଗୀକୃତ ସୈନିକମାନଙ୍କୁ ଯେଉଁମାନେ ସାହସିକତାର ସହିତ ୧୯୭୧ ଯୁଦ୍ଧରେ ଲଢେଇ କରିଥିଲେ । ସେମାନଙ୍କୁ ଶ୍ରଦ୍ଧାଞ୍ଜଳି”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଆସାମର ନୂତନ ମନ୍ତ୍ରୀ ପରିଷଦର ଶପଥ ଗ୍ରହଣ ସମାରୋହରେ ପ୍ରଧାନମନ୍ତ୍ରୀଙ୍କ ଉଦ୍ବୋଧନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି (୨୪.୦୫.୨୦୧୬) ଆସାମର ଗୌହାଟୀଠାରେ ନୂତନ ମନ୍ତ୍ରୀ ପରିଷଦର ଶପଥ ଗ୍ରହଣ ସମାରୋହ ଅବସରରେ ସମବେତ ଜନତାଙ୍କୁ ଉଦ୍ବୋଧନ ଦେଇଛନ୍ତି । ଶ୍ରୀ ସର୍ବାନନ୍ଦ ସୋନୱାଲଙ୍କ ନେତୃତ୍ୱରେ ନୂଆ ସରକାର ଗଠନ ହୋଇଥିବାରୁ ପ୍ରଧାନମନ୍ତ୍ରୀ ଆସାମର ଜନସାଧାରଣଙ୍କୁ ଅଭିନନ୍ଦନ ଜଣାଇଛନ୍ତି । ସେ କହିଛନ୍ତି ଯେ, ନୂତନ ମୁଖ୍ୟମନ୍ତ୍ରୀ ଆଦିବାସୀ ସମ୍ପ୍ରଦାୟର ଯିଏକି ସମାଜର ସେବାରେ ନିଜକୁ ସମର୍ପିତ କରିଛନ୍ତି । ନୂତନ ସରକାର ଆସାମର ଜନସାଧାରଣଙ୍କ ସେବାରେ ନିଜକୁ ନିୟୋଜିତ କରିବେ ଏବଂ ରାଜ୍ୟର ବିକାଶ ଦିଗରେ କାର୍ଯ୍ୟ କରିବେ ବୋଲି ପ୍ରଧାନମନ୍ତ୍ରୀ ଦୃଢ଼ ଆଶାପୋଷଣ କରିଛନ୍ତି । ପ୍ରଧାନମନ୍ତ୍ରୀ କହିଛନ୍ତି ଯେ, କେନ୍ଦ୍ର ସରକାର ସହଭାଗୀ ସଂଘିୟ ବ୍ୟବସ୍ଥା ନୀତି ଆଧାରରେ ବିକାଶ କାର୍ଯ୍ୟକୁ ଆଗେଇ ନେଉଛନ୍ତି । ଏହି ପରିପ୍ରେକ୍ଷୀରେ ଆସାମର ବିକାଶ ଲାଗି ରାଜ୍ୟକୁ ଅଧିକ ବଳ ଓ ସମର୍ଥନ ଦେବେ । ସେ କହିଥିଲେ ଯେ, ଗଣତନ୍ତ୍ର ହେଉଛି ଭାଗିଦାରୀର ଶାସନ । କେନ୍ଦ୍ର ଓ ରାଜ୍ୟ ସରକାର କାନ୍ଧକୁ କାନ୍ଧ ମିଶାଇ ବିକାଶର ପଥରେ ଅଗ୍ରସର ହେବାକୁ ପଡିବ । ପ୍ରଧାନମନ୍ତ୍ରୀ ଏହି ଅବସରରେ ଦେଶ ବିଶେଷକରି ପୂର୍ବ ଭାରତର ସର୍ବାଙ୍ଗିନ ବିକାଶ ଉପରେ ଗୁରୁତ୍ୱ ଦେଇଥିଲେ ।
ଅଲିମ୍ପିକ୍ସ କ୍ରୀଡା 2020, 2024 ଏବଂ 2028 ପାଇଁ କାର୍ଯ୍ୟ ଯୋଜନା ପ୍ରସ୍ତୁତ ଲାଗି ଟାସ୍କ ଫୋର୍ସ ଗଠନ କରିବାକୁ ପ୍ରଧାନମନ୍ତ୍ରୀଙ୍କ ଘୋଷଣା

ଆଗାମୀ 2020, 2024 ଏବଂ 2028 ଅଲିମ୍ପିକ୍ସ କ୍ରୀଡାରେ ଭାରତୀୟ କ୍ରୀଡାବିତମାନଙ୍କ ପ୍ରଭାବୀ ଅଂଶଗ୍ରହଣ ପାଇଁ ବ୍ୟାପକ କାର୍ଯ୍ୟ ଯୋଜନା ପ୍ରସ୍ତୁତ କରିବାକୁ ଏକ ଟାସ୍କ ଫୋର୍ସ ଗଠନ କରାଯିବ ବୋଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମନ୍ତ୍ରୀ ପରିଷଦ ବୈଠକରେ ଘୋଷଣା କରିଛନ୍ତି । ସଂପୃକ୍ତ ଟାସ୍କଫୋର୍ସ କ୍ରୀଡା ସୁବିଧା, ପ୍ରଶିକ୍ଷଣ, ଚୟନ ପ୍ରକ୍ରିୟା ଏବଂ ଅନ୍ୟ ସମ୍ବନ୍ଧୀତ ମାମଲାକୁ ଆଖି ଆଗରେ ରଖି ରଣନୀତି ପ୍ରସ୍ତୁତ କରିବ । ଟାସ୍କଫୋର୍ସରେ ଘରୋଇ ବିଶେଷଜ୍ଞଙ୍କ ସହିତ ବାହାରର ବିଶେଷଜ୍ଞ ସଦସ୍ୟ ରହିବେ । ପ୍ରଧାନମନ୍ତ୍ରୀ କହିଥିଲେ ଯେ ଟାସ୍କ ଫୋର୍ସ ଆଗାମୀ କିଛି ଦିନ ମଧ୍ୟରେ ଗଠନ କରାଯିବ ।
ରକ୍ ଫସଫେଟ, ଏମଓପିର ଖନନ ଏବଂ ପରିଷ୍କରଣ ତଥା ଫସଫରିକ ଏସିଡ/ଡିଏପି/ଏନପିକେ ସାର ଲାଗି ଜୋର୍ଡାନରେ କାରଖାନା ପ୍ରତିଷ୍ଠା ଲାଗି ଭାରତ, ଜୋର୍ଡାନ ମଧ୍ୟରେ ବୁଝାମଣାକୁ କେନ୍ଦ୍ର କ୍ୟାବିନେଟର ଅନୁମୋଦନ

ଭାରତର ଶତ ପ୍ରତିଶତ ଉଠାଣ ଲାଗି ଏକ ଦୀର୍ଘକାଳୀନ ବୁଝାମଣା ସହିତ ରକ ଫସଫେଟ ଏବଂ ଏମଓପିର ଖନନ ଏବଂ ପରିସ୍କରଣ ତଥା ଫସଫରିକ ଏସିଡ /ଡିଏପି/ଏନପିକେ ସାର ଉତ୍ପାଦନ ଲାଗି ଜୋର୍ଡାନରେ କାରଖାନା ପ୍ରତିଷ୍ଠାନ କରିବା ସକାଶେ ଭାରତ ଏବଂ ଜୋର୍ଡାନ ମଧ୍ୟରେ ଏକ ବୁଝାମଣାପତ୍ର (ଏମଓୟୁ) ସ୍ୱାକ୍ଷର ହେବ । ଏହି ପ୍ରସ୍ତାବକୁ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ମଞ୍ଜୁରି ମିଳିଛି । ଏହି ଏମଓୟୁ ଦ୍ୱାରା ଦେଶର ଆବଶ୍ୟକତା ପୂରଣ ଲାଗି ଉଚିତ ମୂଲ୍ୟରେ କଂଚା ମାଲ, ମଧ୍ୟବର୍ତ୍ତୀ ଉତ୍ପାଦ ଏବଂ ପ୍ରସ୍ତୁତ ହୋଇଥିବା ପିଏଣ୍ଡକେ ସାରର ନିରନ୍ତର ଯୋଗାଣ ସୁନିଶ୍ଚିତ ହୋଇପାରିବ ।
କିଗାଲି, ରୁଆଣ୍ଡାଠାରେ ଗୃହୀତ ମଣ୍ଟ୍ରିଲ ପ୍ରୋଟୋକଲର ପ୍ରସ୍ତାବକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ୨୦୧୬, ଅକ୍ଟୋବର ୬-୧୪ ତାରିଖ ପର୍ଯ୍ୟନ୍ତ ଅନୁଷ୍ଠିତ ଓଜୋନ ମଣ୍ଡଳ ସୁରକ୍ଷା ସଂକ୍ରାନ୍ତ ଭିଏନା ରାଜିନାମାର ମଣ୍ଟ୍ରିଲ ଘୋଷଣାନାମା ସଂକ୍ରାନ୍ତ ବିଭିନ୍ନ ରାଷ୍ଟ୍ରଙ୍କ ମଧ୍ୟରେ ହୋଇଥିବା ଆଲୋଚନା ଓ ଗୃହୀତ ପ୍ରସ୍ତାବକୁ ସ୍ଵୀକୃତି ପ୍ରଦାନ କରାଯାଇଛି । କିଗାଲି ଆଲୋଚନାରେ ମଣ୍ଟ୍ରିଲ ପ୍ରୋଟୋକଲ ତାଲିକାରେ ହାଇଡ୍ରୋଫ୍ଲୋରୋ କାର୍ବନ (HFCs)କୁ ସାମିଲ କରାଯିବାକୁ ଦୃଢ଼ମତ ପ୍ରକାଶ ପାଇଥିଲା । ତେଣୁ ଏହାର ଉତ୍ପାଦନ ଓ ବ୍ୟବହାରକୁ ନିୟନ୍ତ୍ରଣ କରିବା ସକାଶେ ସମସ୍ତ ପକ୍ଷ ଦାବି କରିଥିଲେ । ମଣ୍ଟ୍ରିଲ ପ୍ରୋଟୋକଲ ଅନୁସାରେ ବହୁପକ୍ଷୀୟ ପାଣ୍ଠି ଆର୍ଥିକ ସହାୟତା ମାଧ୍ୟମରେ ଏହାକୁ ପର୍ଯ୍ୟାୟକ୍ରମେ ବନ୍ଦ କରାଯିବାକୁ ସହମତ ପ୍ରକାଶ ପାଇଛି । HFC ଏକ ବିଶ୍ଵଉତ୍ତାପନ ବୃଦ୍ଧିକାରୀ ପଦାର୍ଥ । ଏତଦବ୍ୟତୀତ ୨୦୨୪ ଠାରୁ ୨୦୩୦ ମଧ୍ୟରେ ତିନୋଟି ପ୍ରସ୍ତାବ ମଧ୍ୟରୁ ଗୋଟିଏକୁ ମୂଳବର୍ଷ ରୂପେ ଧରି ଜଳବାୟୁ ପରିବର୍ତ୍ତନ ନିୟନ୍ତ୍ରଣ ଓ ଫ୍ରିଜ ବର୍ଷ ବ୍ୟବସ୍ଥା କାର୍ଯ୍ୟକାରୀ କରିବା ନିମନ୍ତେ କେନ୍ଦ୍ର ପର୍ଯ୍ୟାବରଣ, ଜଙ୍ଗଲ ଓ ଜଳବାୟୁ ପରିବର୍ତ୍ତନ ମନ୍ତ୍ରଣାଳୟର ପ୍ରସ୍ତାବକୁ କ୍ୟାବିନେଟ ସ୍ଵୀକୃତି ଦେଇଛନ୍ତି । ମୂଳ ବର୍ଷ ଏବଂ ଫ୍ରିଜ ବର୍ଷ ନିର୍ଦ୍ଧାରଣ ଓ କାର୍ଯ୍ୟକାରୀ କରିବା ସକାଶେ କିଗାଲି ଆଲୋଚନାରେ ଭାରତ ଦୃଢ଼ଯୁକ୍ତି ଦର୍ଶାଇଥିଲା । ଏହାଦ୍ୱାରା ବିଭିନ୍ନ ସେକ୍ଟର ଉତ୍ପାଦନ କରୁଥିବା ରେଫ୍ରିଜେରାଣ୍ଟର ଘରୋଇ ଉତ୍ପାଦନକୁ ବନ୍ଦ କରିପାରିବେ । ବିକାଶଶୀଳ ରାଷ୍ଟ୍ର ଓ ଭାରତ ସକାଶେ ୨୦୨୪, ୨୦୨୫, ୨୦୨୬ ମଧ୍ୟରୁ ଦୁଇଟି ମୂଳ ବର୍ଷ ଓ ଶୀର୍ଷ ବର୍ଷ ଭାବେ ଗ୍ରହଣ କରିବାକୁ କିଗାଲି ଆଲୋଚନାରେ ସ୍ଥିର ହୋଇଛି । ଭାରତ ପାଇଁ ଫ୍ରିଜ ବର୍ଷକୁ ୨୦୨୮ ବୋଲି ଧରାଯାଇଛି ଏବଂ ଏଥିପାଇଁ ୨୦୨୪/୨୦୨୫ରେ ବୈଷୟିକ ସମୀକ୍ଷା କରାଯିବ । ଯଦି ରେଫ୍ରିଜେରାଣ୍ଟ ସ୍ତର ନିର୍ଦ୍ଧାରଣ ସ୍ତରଠାରୁ ଅଧିକ ଯାଏ ତେବେ ଭାରତ ତାର ଫ୍ରିଜ ବର୍ଷକୁ ୨୦୩୦ ପର୍ଯ୍ୟନ୍ତ ଘୁଂଚାଇପାରିବ । ତେବେ ବିକାଶଶୀଳ ରାଷ୍ଟ୍ରମାନେ ୨୦୨୯ ସୁଦ୍ଧା ଏଫଆଇଏଫସି ଉତ୍ପାଦନରେ ୭୦% ହ୍ରାସ କରିବାକୁ ସ୍ଥିର ହୋଇଛି ।
ମହିଳା ବିଶ୍ଵ ବକ୍ସିଙ୍ଗ ପ୍ରତିଯୋଗୀତାରେ ସ୍ଵର୍ଣ୍ଣ ବିଜୟିନୀ ମେରୀ କମଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ମହିଳା ବିଶ୍ଵ ବକ୍ସିଙ୍ଗ ପ୍ରତିଯୋଗୀତାରେ ସ୍ଵର୍ଣ୍ଣ ବିଜୟିନୀ ମେରୀ କମଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । “ଭାରତୀୟ କ୍ରୀଡା ଜଗତ ପାଇଁ ଏକ ଗର୍ବର ମୂହୁର୍ତ୍ତ । ମହିଳା ବିଶ୍ଵ ବକ୍ସିଙ୍ଗ ପ୍ରତିଯୋଗୀତାରେ ସ୍ଵର୍ଣ୍ଣ ପଦକ ବିଜୟ ପାଇଁ ମେରୀ କମଙ୍କୁ ଅଭିନନ୍ଦନ । କଠିନ ପରିଶ୍ରମ ଓ ଅଧ୍ୟବ୍ୟସାୟ ବଳରେ ସେ ବିଶ୍ଵ କ୍ରୀଡା ଦରବାରରେ ଯେଭଳି ଉତ୍କର୍ଷ ତଥା କ୍ରୀଡା ନୈପୁଣ୍ୟ ପ୍ରଦର୍ଶନ କରିଛନ୍ତି ତାହା ବାସ୍ତବିକ ପ୍ରେରଣାଦାୟକ । ତାଙ୍କ ବିଜୟ ପ୍ରକୃତରେ ଅନନ୍ୟ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଓନମ ଅବସରରେ ଜନସାଧାରଣଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ଓନମ ପର୍ବ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜନସାଧାରଣଙ୍କୁ ଶୁଭକାମନା ଜଣାଇଛନ୍ତି । “ସମସ୍ତଙ୍କୁ ଓନମର ଅଶେଷ ଶୁଭକାମନା । ମୁଁ ଭଗବାନଙ୍କ ନିକଟରେ ପ୍ରାର୍ଥନା କରୁଛି, ଏହି ପବିତ୍ର ପର୍ବ ଆମ ଦେଶରେ ଆଗାମୀ ଦିନରେ ଏକତା ଏବଂ ଖୁସିର ବାତାବରଣ ଆଣିଦେଉ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀ ରାଷ୍ଟ୍ରକୁ ସମର୍ପିତ କଲେ ଚେନାନୀ-ନଶ୍ରୀ ସୁଡଙ୍ଗ

9 କିମି ଟନେଲକୁ ବୁଲି ଦେଖିଲେ ଶ୍ରୀ ନରେନ୍ଦ୍ର ମୋଦୀ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାମ୍ମୁ-କାଶ୍ମୀରର ଚେନାନୀ-ନଶ୍ରୀ ସୁଡଙ୍ଗକୁ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିଛନ୍ତି । ଏହି ସୁଡଙ୍ଗର ଦୈର୍ଘ୍ୟ 9 କିଲୋମିଟର । ପ୍ରଧାନମନ୍ତ୍ରୀ ଶ୍ରୀ ମୋଦୀ ଚାଲି ଚାଲି ଏହି ସୁଡଙ୍ଗର ଆରମ୍ଭରୁ ଶେଷ ପର୍ଯ୍ୟନ୍ତ ପରିଦର୍ଶନ କରିଥିଲେ ଏବଂ ଏହି ସମୟରେ ଟନେଲ ବିଶେଷଜ୍ଞମାନେ ତାଙ୍କୁ ଏହାର ବୈଶିଷ୍ଟ୍ୟ ସମ୍ପର୍କରେ ଅବଗତ କରାଇଥିଲେ । ଏହି ଅବସରରେ ଉଦ୍ଧାମପୁରଠାରେ ଆୟୋଜିତ ଏକ ଜନସଭାକୁ ପ୍ରଧାନମନ୍ତ୍ରୀ ସମ୍ବୋଧିତ କରିଥିଲେ । ସେ କହିଥିଲେ ଯେ, ଚେନାନୀ-ନଶ୍ରୀ ସୁଡଙ୍ଗ ହେଉଛି ବିଶ୍ୱସ୍ତରର ଏବଂ ଏଥିରେ ଶ୍ରେଷ୍ଠ ଆନ୍ତର୍ଜାତିକ ମାନକ ବ୍ୟବହାର ହୋଇଛି । ସୁଡଙ୍ଗଟି ଅତ୍ୟନ୍ତ ପରିବେଶଧର୍ମୀ ଏବଂ ଜଳବାୟୁ ପରିବର୍ତ୍ତନ ସମସ୍ୟାର ମୁକାବିଲା ଦିଗରେ ମଧ୍ୟ ସହାୟକ ହେବ । ଗୋଟିଏ ପଟେ ରାଜ୍ୟର କେତେକ ବିପଥଗାମୀ ଯୁବକ ଟେକାପଥର ଫିଙ୍ଗୁଥିବା ବେଳେ ଅନ୍ୟ ପକ୍ଷରେ ଉଦ୍ଯୋଗୀ ଯୁବକମାନେ ପଥର କାଟି ସୁନ୍ଦର ଭିତ୍ତିଭୂମି ସୃଷ୍ଟି କରିବାରେ ଲାଗିଛନ୍ତି । ଏହି ସୁଡଙ୍ଗ କାର୍ଯ୍ୟକ୍ଷମ ହେବା ଫଳରେ ଜାମ୍ମୁ-କାଶ୍ମୀରରେ ପର୍ଯ୍ୟଟନ ଶିଳ୍ପର ବିକାଶ ହେବ ଏବଂ ଏଠାକାର ଆର୍ଥିକ ପ୍ରଗତି ଘଟିବ । ପ୍ରଧାନମନ୍ତ୍ରୀ କହିଥିଲେ ଯେ, ହିଂସା ଓ ଆତଙ୍କବାଦ କେବେହେଲେ କାହାକୁ ସାହାଯ୍ୟ କରିନାହିଁ । ରାଜ୍ୟ ପାଇଁ କେନ୍ଦ୍ର ସରକାର ଘୋଷଣା କରିଥିବା ପେକେଜ ଉପରେ କାର୍ଯ୍ୟ ଆରମ୍ଭ ହୋଇଥିବାରୁ ପ୍ରଧାନମନ୍ତ୍ରୀ ଏହି ଅବସରରେ ମୁଖ୍ୟମନ୍ତ୍ରୀ ସୁଶ୍ରୀ ମେହବୁବା ମୁଫତିଙ୍କୁ ଧନ୍ୟବାଦ ଦେଇଥିଲେ । ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ଅଟଳ ବିହାରୀ ବାଜପେୟୀଙ୍କ କାର୍ଯ୍ୟ ଏବଂ ଭବିଷ୍ୟ ଦୃଷ୍ଟି ସମ୍ପର୍କରେ ସ୍ମରଣ କରି ପ୍ରଧାନମନ୍ତ୍ରୀ କହିଥିଲେ ଯେ, କେନ୍ଦ୍ର ସରକାରଙ୍କ ଏକମାତ୍ର ମନ୍ତ୍ର ହେଉଛି ବିକାଶ ଏବଂ ଜନସାଧାରଣଙ୍କ ଭାଗୀଦାରିତାରେ ବିକାଶର ପ୍ରକ୍ରିୟାକୁ ଅଧିକ ବଳ ମିଳିବ ।
ପଶ୍ଚିମବଙ୍ଗର ଜଳପାଇଗୁଡିରେ ଏକ ଦୁର୍ଘଟଣାରେ ପ୍ରାଣ ହରାଇଥିବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପଶ୍ଚିମବଙ୍ଗର ଜଳପାଇଗୁଡିରେ ଦୁର୍ଗା ପୂଜା ଉତ୍ସବ ସମୟରେ ଦୁର୍ଘଟଣାରେ ପ୍ରାଣ ହରାଇଥିବା ଲୋକଙ୍କ ପାଇଁ ଗଭୀର ଦୁଃଖ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ କାର୍ଯ୍ୟାଳୟ ଟୁଇଟ୍‍ କରିଛି; “ପଶ୍ଚିମବଙ୍ଗର ଜଳପାଇଗୁଡିରେ ଦୁର୍ଗା ପୂଜା ଉତ୍ସବ ସମୟରେ ଏହି ଦୁର୍ଘଟଣାରେ ଅତ୍ୟନ୍ତ ଦୁଃଖିତ । ଯେଉଁମାନେ ପ୍ରିୟଜନଙ୍କୁ ହରାଇଛନ୍ତି ସେମାନଙ୍କ ପ୍ରତି ସମବେଦନା: ପ୍ରଦାନମନ୍ତ୍ରୀ ନରେନ୍ଦ୍ର ମୋଦୀ”
ଇଜିପ୍ଟରେ ଆକ୍ରମଣ ଘଟଣାକୁ ପ୍ରଧାନମନ୍ତ୍ରୀଙ୍କ ନିନ୍ଦା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଜିପ୍ଟରେ ଘଟିଥିବା ଆକ୍ରମଣ ଘଟଣାକୁ ଦୃଢ଼ ସ୍ୱରରେ ନିନ୍ଦା କରିଛନ୍ତି । “ଇଜିପ୍ଟରେ ଆକ୍ରମଣ ଘଟଣା ନେଇ ଆମେ ଗଭୀର ଭାବେ ମର୍ମାହତ । ଏଭଳି ଘଟଣାକୁ ଆମେ ଦୃଢ଼ ନିନ୍ଦା କରୁଛୁ । ଯେଉଁମାନେ ଏଥିରେ ପ୍ରାଣ ହରାଇଛନ୍ତି ସେମାନଙ୍କ ପରିବାରବର୍ଗଙ୍କ ପ୍ରତି ଗଭୀର ସମବେଦନା ଜ୍ଞାପନ କରିବା ସହ ଆହତମାନଙ୍କ ଆଶୁ ଆରୋଗ୍ୟ କାମନା ଲାଗି ପ୍ରାର୍ଥନା କରୁଛୁ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ ରୁଷ ଗସ୍ତ (ଜୁନ୍ 01, 2017) ଅବସରରେ ସ୍ୱାକ୍ଷରିତ ହୋଇଥିବା ଏମ୍ଓୟୁ/ଚୁକ୍ତି

କ୍ରଂନଂ ଏମ୍ଓୟୁ/ଚୁକ୍ତିର ଶିରୋନାମା ଭାରତୀୟ ସ୍ୱାକ୍ଷରକାରୀ ଋଷ ସ୍ୱାକ୍ଷରକାରୀ 1 ସଂସ୍କୃତି ମନ୍ତ୍ରଣାଳୟ ଏବଂ ଭାରତୀୟ ସାଧାରଣତନ୍ତ୍ରର ସଂସ୍କୃତି ମନ୍ତ୍ରଣାଳୟ ମଧ୍ୟରେ 2017 ରୁ 19 ପର୍ଯ୍ୟନ୍ତ ସାଂସ୍କୃତିକ ଭାବ ବିନିମୟ କାର୍ଯ୍ୟକ୍ରମ ରାଷ୍ଟ୍ରଦୂତ ପଙ୍କଜ ଶରନ୍ ସଂସ୍କୃତି ମନ୍ତ୍ରୀ ଭ୍ଲାଦିମିର ମେଡିନସ୍କି 2 ଋଣ ପ୍ରୋଟୋକଲ୍ ଅନୁଯାୟୀ କୁଡନକୁଲମ୍ ପରମାଣୁ ଶକ୍ତି ପ୍ରକଳ୍ପର ତୃତୀୟ ପର୍ଯ୍ୟାୟ ନିର୍ମାଣ ପାଇଁ ସାଧାରଣ ଫ୍ରେମୱାର୍କ ଚୁକ୍ତି ଶ୍ରୀ ସତୀଶ କୁମାର ଶର୍ମା ଏନପିସିଆଇଏସ୍ ଅଧ୍ୟକ୍ଷ ରୋସାଟମ୍ ସିଇଓ ମିଃ. ଆଲେକ୍ସି ଲିଖାଚେଭ୍ 3 ଭାରତୀୟ ବିଜ୍ଞାନ ଏବଂ ଶିଳ୍ପ ଗବେଷଣା ପରିଷଦ ଏବଂ ଫେଡେରାଲ୍ ସର୍ଭିସ୍ ଫର ଇଣ୍ଟେଲେକଚୁଆଲ ପ୍ରପର୍ଟି (ରୋସପାଟେଣ୍ଟ) ମଧ୍ୟରେ ଚୁକ୍ତିନାମା । ଏହାଦ୍ୱାରା ରୋସପାଟେଣ୍ଟର ବିଶେଷଜ୍ଞମାନେ ପାରମ୍ପରିକ ଜ୍ଞାନ ଥିବା ଭାରତୀୟ ଡିଜିଟାଲ୍ ଲାଇବ୍ରେରୀ (ଟିକେଡିଏଲ)ରେ ସିଧାସଳଖ ଗ୍ରହଣୀୟ ହୋଇପାରିବେ ରାଷ୍ଟ୍ରଦୂତ ପଙ୍କଜ ଶରନ୍ ରୋସପାଟେଣ୍ଟର ମୁଖ୍ୟ ମିଃ. ଗ୍ରେଗୋରୀ ଇଭଲିଭ୍ 4 ନାଗପୁର-ସିକନ୍ଦରାବାଦ୍ ସେକ୍ସନ୍ ମଧ୍ୟରେ ଦ୍ରୁତଗାମୀ ରେଳ ଚଳାଚଳ ପାଇଁ ସମ୍ଭାବ୍ୟ ରିପୋର୍ଟ ପ୍ରସ୍ତୁତ କରିବା ଲାଗି ଭାରତୀୟ ରେଳ ମନ୍ତ୍ରଣାଳୟ ଏବଂ ଜେଏସସି (ରୁଷୀୟ ରେଳବାଇ) ମଧ୍ୟରେ ଚୁକ୍ତିନାମା ରାଷ୍ଟ୍ରଦୂତ ପଙ୍କଜ ଶରନ୍ ଋଷ ରେଳବାଇ ସଭାପତି ଓଲେଗ୍ ବିଲେସରୋଭ୍ 5 ମୂଲ୍ୟବାନ ରତ୍ନ ଏବଂ ଅଳଙ୍କାର ରପ୍ତାନୀ ପ୍ରୋତ୍ସାହନ ପରିଷଦ ଏବଂ ଜଏଣ୍ଟ ଷ୍ଟକ୍ କମ୍ପାନୀ (ସରକାରୀ ଜଏଣ୍ଟ ଷ୍ଟକ୍ କମ୍ପାନୀ) ଆଲରୋସା ମଧ୍ୟରେ ସହଯୋଗ ଚୁକ୍ତି ରତ୍ନ ଏବଂ ଅଳଙ୍କାର ରପ୍ତାନୀ ପ୍ରୋତ୍ସାହନ ପରିଷଦ(ଜିଜେଇପିସି)ର ଅଧ୍ୟକ୍ଷ ଶ୍ରୀ ପ୍ରବୀଣ ଶଙ୍କର ପାଣ୍ଡ୍ୟା ଆଲରୋସାର ସଭାପତି ମିଃ. ସରଗେଇ ଇଭାନୋଭ